Får foreldrene mine vite hva jeg spør om?

Nei, i utgangspunktet vil det som du og fadderen din prater om være konfidensielt, men vi lagrer chat-loggen hos oss for å kunne kvalitetssikre arbeidet vi gjør. Dette gjøres også for å hindre misbruk av tjenesten. Skulle det komme frem informasjon som vi anser å kunne ha innvirkning på personer liv og helse, vil vi ta kontakt med foreldre eller utøvende myndighet for støtte.

Innholdet i en chat vil aldri bli brukt til markedsføring eller som kommersielt innhold.

Hvordan vet jeg at tjenesten Friminutt er trygg, og at de jeg snakker med vil mitt eget beste?

Vi har en omfattende prosess når det kommer til selektering av faddere. Vi gjennomfører først og fremst intervjuer for å måle faddernes motivasjon og egnethet. Videre vil vi gjennomføre et opplæringsprogram, for å sikre lik kvalitet hos alle fadderne. Vi krever også at alle faddere leverer uttømmende politiattest, og ingen faddere får starte før denne er levert. Etter hver samtale på chatten, og etter hvert møte, vil du få mulighet til å gi en tilbakemelding på hvordan du opplevde samtalen med fadderen.

Alle som jobber hos oss er frivillige, og er her fordi de tror på hva vi gjør og hvorfor vi gjør det. Vi har alle et genuint ønske om å hjelpe deg, og du kan føle deg trygg på at vi vil at du skal få det bedre med deg selv.

Koster det penger?

Nei, Friminutt er et tilbud som er gratis. Vi vil heller ikke oppfordre til aktiviteter som er kostnadskrevende, men vi har sponsorer som gjør at vi noen ganger får mulighet til å ta med fadder og elev på aktiviteter som vanligvis ville kostet penger. Bedrifter som ønsker å bidra til organisasjonen kan klikke HER(Hyperlink)

Hvem kan delta?

Alle elever i grunnskole og videregående skole kan delta. Det kreves en feide-bruker for å registrere seg, men skulle skolen din ikke tilby dette så kan du sende en mail til [registrering@friminutt.no](mailto:registrering@friminutt.no).